Diari Oficial de la Generalitat Valenciana


Sumari del DOGV 6510, del 29-04-2011 (2011/4406)

Notificació de la sentència dictada en el judici ordinari número 519/2009.
--------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4406


Organisme emissor
:   Jutjat de Primera Instància Número 3 de Vila-real

Tipus de document
:   Edicte

Notificació de la sentència dictada en el judici ordinari número 519/2009. [2011/4406]  
Procediment ordinari 000519/2009  
Part demandant: Vicente Vidal Roig.  
Part demandada: María Carmen Vidal Roig.  
Sobre: ordinaris de propietat horitzontal.  
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Sentència número 000040/2011  
Vila-real, 23 de febrer de 2011  
María Fernanda Tejero Seguí, jutgessa del Jutjat de Primera Instància i Instrucció número 3 de Vila-real i partit judicial, he vist aquestes actuacions de judici ordinari número 519/09, promogudes per Vicente Vidal Roig, representat pel procurador Óscar Colón Gimeno, i assistit pel lletrat Javier Díaz y Merencio, contra Carmen Vidal Roig, declarada en rebel·lia, per a reclamar que es declare la divisió de la comunitat i la consegüent extinció del condomini que tenen el demandant i la senyora Vidal Roig, sobre l'habitatge siti a Vila-real, carrer de Còrsega, número 2, així com que es dispose la venda de la finca esmentada en pública subhasta, amb l'admissió de licitadors aliens, i que el producte obtingut amb aquesta subhasta es repartisca entre els litigants per parts iguals, així com el pagament de les costes processals.  
Dispositiva  
Estime la demanda interposada per Vicente Vidal Roig, representat pel procurador Óscar Colón Gimeno, contra Carmen Vidal Roig, declarada en rebel·lia, per a reclamar que es declare la divisió de la comunitat i la consegüent extinció del condomini que tenen el demandant i la senyora Vidal Roig, sobre l'habitatge siti a Vila-real, carrer de Còrsega, número 2, així com que es dispose la venda de la finca esmentada en pública subhasta, amb l'admissió de licitadors aliens, i que el producte obtingut amb aquesta subhasta es repartisca entre els litigants per parts iguals, i declare que pertoca la divisió de la comunitat amb la consegüent extinció del condomini que tenen el demandant i la senyora Vidal Roig sobre l'habitatge siti a Vila-real, carrer de Còrsega, número 2, així com que es dispose la venda de la finca esmentada en pública subhasta, amb l'admissió de licitadors aliens i que el producte obtingut amb la subhasta es repartisca entre els litigants per parts iguals, i que es condemne la demandada, la senyora Vidal Roig, a sotmetre's a aquesta declaració, i a portar a terme totes les actuacions que calguen per a efectuar la divisió sol·licitada, amb la imposició expressa de costes a aquesta.  
Expediu i uniu certificat d'aquesta resolució a les actuacions, tot incloent l'original en el llibre de sentències.  
Notifiqueu aquesta resolució a les parts personades i feu-los saber que s'hi pot interposar un recurs d'apel·lació, a un sol efecte, que es tramitarà d'acord amb els articles 455 i següents de la Llei d'Enjudiciament Civil.  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn). De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a interposar un recurs, per un import de 50 euros, llevat del Ministeri Fiscal i les entitats exemptes que s'inclouen en el precepte legal esmentat. Quan s'interpose el recurs, haurà d'acreditar-se que s'ha consignat la quantitat objecte de dipòsit a l'entitat de crèdit Banesto i en el compte de consignacions d'aquest Jutjat.  
Aquesta és la meua sentència, que jutjant definitivament en primera instància pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de 17 de març de 2011, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de la Sentència número 40/11 de 23 de febrer de 2011 a María Carmen Vidal Roig.  
  
Vila-real, 17 de març de 2011.- El secretari judicial: Daniel Ferrandis Cipián.